Weasteol (Vulpes zerda)

Weasteol (Vulpes zerda) tir tana moukolafa katca ke Vulpes oxi vey Canidae yasa ke CARNIVORA veem ( CANIFORMIA volveyveem ). Gan Zimmermann bak 1780 taneon zo pimtayar.

 Pimtara 
Weasteol sotir afrikaf vakoldunolam dere yoltkiraf gu bresitol ke letaxo kire va mil nek lopinaf altokaf kor sodir. Oblakeem tir gijapaf isen iteem kireptapaf. Pezay tir uulaf is gemaf isen ault tir abrotcaf is vaf. Im tir pibaf dem gubeon blakerafa uka vox loon aftafa keve pezay is inieem.

Sotir eyapaf sulem isen milgik ton yasaf seltom dem jotikeem. Tegis mali titawaltara kali vanafiz, vaskeson koe tawaz va afizcek gitiskir.

Sinka ke weasteol tir kum wivgama dum beza ik zoxa ik letaxofa lewa ik voja ik enga ik ato ik zverimi ik moukolam.

Renugal wali taneaksat is bareaksat dilizer. Arti ocagugal radimi mon toloy ok baroy aksat, tanoy ik aluboy oc koblid, i oc vas anton 5 cm-. Weasteoloc va lum ke gadik arti mon balemeaf aksat artfir.

 Vexala dem apteem 
Sedme Mammal Species of the World (siatos ke 2005), bata katca tir aptiskafa.

 Ewava 

 Pulasa vuestexa is klita 
 (en) vuest- : Mammal Species of the World (v- 3, 2005) : Vulpes zerda (Zimmermann, 1780)
 (en) vuest- : CITES : Vulpes zerda
 (en) vuest- : UICN : katca Vulpes zerda (Zimmermann, 1780)
 (en, fr) vuest- : ITIS : Vulpes zerda (Zimmermann, 1780)
 (en) vuest- : Tree of Life Web Project : Vulpes zerda
 (en) vuest- : Catalogue of Life : Vulpes zerda (Zimmermann, 1780)
 (en) vuest- : Paleobiology Database : Vulpes zerda (Zimmermann, 1780)
 (en) vuest- : Animal Diversity Web : Vulpes zerda
 (en) vuest- : NCBI : Vulpes zerda
 Ara vuestexa 
 Weasteol (Vulpes zerda) dene Wikispecies

 Kotavafa vuestesa klita 
 Kotava winugaf moukolaf ravlemak (Kotava, Latinava, 2019)


Weasteol (Vulpes zerda)
Weasteol (Vulpes zerda)
Weasteol (Vulpes zerda)